india vs south africa 2019: we need to take advantage of india's inexperienced pace attack, says klusener
టీమిండియా ఆ బలహీనతే.. సఫారీలకి బలం
భారత టీ20 జట్టులో ప్రస్తుతం అగ్రశ్రేణి బౌలర్ ఒక్కరూ లేరు. కుర్రాళ్లని పరీక్షించాలని ఆశించిన సెలక్టర్లు.. బుమ్రా, భువీలతో పాటు చాహల్, కుల్దీప్‌లకి రెస్ట్ ఇచ్చారు. దీంతో.. దక్షిణాఫ్రికాతో పోలిస్తే..? భారత్ బౌలింగ్ విభాగం కాస్త బలహీనంగా కనిపిస్తోంది.
Samayam Telugu | Updated:
Sep 14, 2019, 08:28PM IST
హైలైట్స్
భారత్, దక్షిణాఫ్రికా మధ్య ఆదివారం రాత్రి తొలి టీ20 మ్యాచ్
టీమిండియా బౌలింగ్ బలహీనంగా ఉందన్న సఫారీ బ్యాటింగ్ కోచ్
వరల్డ్ కప్‌ నేపథ్యంలో సీనియర్లకి విశ్రాంతినిచ్చిన భారత సెలక్టర్లు
దక్షిణాఫ్రికా జట్టులోనూ కనిపిస్తున్న అనుభవలేమి
ధర్మశాల వేదికగా ఆదివారం రాత్రి జరగనున్న తొలి టీ20 మ్యాచ్‌లో టీమిండియా బలహీనతపై తాము దెబ్బ వేస్తామని దక్షిణాఫ్రికా అసిస్టెంట్ బ్యాటింగ్ కోచ్ లాన్స్ క్లూసెనర్ వెల్లడించాడు. వచ్చే ఏడాది టీ20 ప్రపంచకప్ జరగనున్న నేపథ్యంలో.. యువ క్రికెటర్లని పరీక్షించాలని ఆశించిన భారత సెలక్టర్లు.. సీనియర్ ఫాస్ట్ బౌలర్లు భువనేశ్వర్, జస్‌ప్రీత్ బుమ్రా‌తో పాటు అగ్రశ్రేణి మణికట్టు స్పిన్నర్లు చాహల్, కుల్దీప్ యాదవ్‌లకి టీ20 సిరీస్‌ నుంచి రెస్ట్ ఇచ్చారు. దీంతో.. వారి స్థానాల్లో చోటు దక్కించుకున్న ఖలీల్ అహ్మద్, దీపక్ చాహర్, నవదీప్ షైనీ, కృనాల్‌ పాండ్య, వాషింగ్టన్ సుందర్, రాహుల్ చాహర్‌లతో ప్రస్తుత టీ20 టీమ్‌ అనుభవలేమితో కనిపిస్తోంది. ఈ బలహీనతే టీ20 సిరీస్‌లో దక్షిణాఫ్రికాకి బలంగా మారబోతోందని క్యూసెనర్ వెల్లడించాడు.
Read More: దక్షిణాఫ్రికా కొత్త టీ20 కెప్టెన్‌కి సపోర్టిస్తా: మిల్లర్
తొలి టీ20 నేపథ్యంలో శనివారం మీడియాతో క్యూసెనర్ మాట్లాడుతూ ‘భారత టీ20 జట్టు బౌలింగ్ విభాగంలో అనుభవలేమి స్పష్టంగా కనబడుతోంది. సిరీస్‌లో.. ఈ బలహీనతని దక్షిణాఫ్రికా బ్యాట్స్‌మెన్‌లు అవకాశంగా తీసుకోవాలి. యువ బౌలర్లు లయ అందుకునేలోపే దూకుడుగా ఆడి వారిని ఒత్తిడిలోకి నెట్టాలి. అలా అని.. సిరీస్‌లో భారత్‌ని మేము ఏమీ తక్కువగా అంచనా వేయడం లేదు. ఆ జట్టులో అగ్రశ్రేణి ఆటగాళ్లున్నారు. అయితే.. భారత బౌలింగ్ బలహీనత మాత్రం.. దక్షిణాఫ్రికాకి బలంగా మారనుంది’ అని వెల్లడించాడు.